খেলা হবের পাল্টা ‘নেমে খেলার ডাক’ সেলিমের

কলকাতা: কৃষক, ক্ষেতমজুর, শ্রমিক ও বসতি-এই চারটি সংগঠনের ডাকে আজ বামেদের ব্রিগেড সমাবেশ। অতীতে এই ভাবে শ্রমিক–কৃষক সংগঠনের ব্যানারে বামেরা ব্রিগেড সমাবেশ (CPIM Brigade 2025) করেনি। সবার নজর ছিল আজকের সমাবেশের দিকে। রবিবার বিগ্রেড ময়দান থেকে ২৬ এর নির্বাচেনর সুর বেধে দিলেন মহম্মদ সেলিম (MD Selim)। এদিন মঞ্চ থেকে সেলিম বলেন ২৬ এর শুরু এখান থেকে হোক। এই ব্রিগেড সমাবেশে তৃণমূল ও কংগ্রেসকে একযোগে আক্রমণ করলেন সিপিএম-এর রাজ্য সম্পাদক মহম্মদ সেলিম। বক্তব্য রাখতে গিয়ে সেলিম বলেন, যাঁরা দূরবীন দিয়ে লাল ঝান্ডা দেখতে পাচ্ছিল না, তাদের বুকে কাঁপন ধরাবে এই ব্রিগেড। ‘চোদ্দ তলা থেকে মাটিতে টেনে নামাব’, ব্রিগেড থেকে ছাব্বিশের রোডম্যাপ স্থির করে দিলেন সেলিম।

এদিন মঞ্চ থেকে সম্প্রতির বার্তা দিলেন সেলিম। তিনি বলেন, “ওরা ট্রেন বেচে দিচ্ছে, মমতা বন্দ্যোপাধ্যায় ট্রাম বেচে দিচ্ছে। মোদির সবকা বিকাশ এখন সবকা সর্বনাশ। তৃণমূল সরকারের সবটাই দুর্নীতি ভরা। আমাদের সবাইকে এবার নেমে খেলতে হবে, যাতে এই দুর্নীতিবাজকে টেনে ১৪ তলা থেকে নিচে নামাতে পারি। তবে এই লড়াই মন্দির আর মসজিদের লড়াই নয়। এই লড়াই শিক্ষার। এদিন ২৬ নির্বাচনের সুর বেধে দিলেন সেলিম। সিপিএমের রাজ্য সম্পাদক দলের কর্মী সমর্থকদের উদ্দেশ্যে বললেন দেশে বাঁচাতে হলে আবার লাল ঝান্ডাকে মজবুত করতে হবে।

আরও পড়ুন: ব্রিগেড থেকে তৃণমূল-বিজেপিকে একযোগে আক্রমণ অনাদি সাহুর

তিনি বলেন, বর্তমানে কাজের বৃত্ত ছোট হয়ে গিয়েছে। নিয়োগ হচ্ছে না। নিয়োগ হলেও পাহাড় প্রমাণ দুর্নীতি। ২৬ হাজার মানুষের চাকরি চলে গিয়েছে। মুখ্যমন্ত্রীর নাকে ঝামা ঘষে দিয়েছে সুপ্রিম কোর্ট। আমাদের দাবি, সাম্প্রদায়িক হিংসা যে ছড়াবে, পুলিশকে তার বিরুদ্ধে মামলা করতে হবে। না হলে আমরা রাজ্যের সব থানায় এফআইআর করব। লাল ঝান্ডা কোনও কাপড়ের টুকরো না। চিটফান্ডের টাকা দিয়ে তা কেনা হয়নি। আমি মুর্শিদাবাদের সামশেরগঞ্জে গিয়েছিলাম, সুতিতে গিয়েছিলাম। কোথাও পুলিশের গুলিতে কোথাও হামলাকারীদের আক্রমণে মানুষ মারা গিয়েছেন। আমি সম্প্রীতির বার্তা নিয়ে তাঁদের কাছে গিয়েছিলাম। হিংসা দেখলে ডান্ডাগুলোকে মোটা করতে হবে। তৃণমূল-বিজেপিকে বিঁধে সেলিম বলেন, মুর্শিদাবাদে যা হল, রামনবমী, ইদ, জুম্মার নামাজ, হনুমান জয়ন্তীতে খালি দেখলাম এ বলে ঠুসে দেব ও বলে ঠুসে দেব। আসলে কেউই কিছু করছে না। বিজেপি-তৃণমূলের নেতাদের স্ক্রিপ একজনই লিখেছেন মোহন ভগবত।

দেখুন ভিডিও